Natural che el séntro vital del sestièr el xé Piasa San Marco, su ła qual se 'fasa el Pałaso Dogal, sede del poder połìtego venesian fin dal IX sècoło, del qual el xé stà el primo edifisio, e ła baxéłega de San Marco, capeła privada del Doxe fin al 1807: al pòpoło infati nol gera perméso intrar 'nte ła baxéłega: łóri i podeva 'ndarghe drénto soło in feste o ocaxion ecesionałe. Fin a tal data ła sede Patriarcal de Venesia ła gera San Piero de Casteło, al màrxene oriental de ła sità.